रुपेश र सुजना ढाकातिर
बंगलादेशको ढाकामा हुने एसियन जोनल ३.२ चेस च्याम्पियनसिपमा नेपालबाट फिडे मास्टर रुपेश जैसवाल र वुमन फिडे मास्टर सुजना लोहनीले प्रतिस्पर्धा गर्ने भएका छन् ।
काठमाडौँ — बंगलादेशको ढाकामा हुने एसियन जोनल ३.२ चेस च्याम्पियनसिपमा नेपालबाट फिडे मास्टर रुपेश जैसवाल र वुमन फिडे मास्टर सुजना लोहनीले प्रतिस्पर्धा गर्ने भएका छन् ।गत साता सम्सन्न नेसनल च्याम्पियनसिपमा च्याम्पियन भएका रुपेश र सुजनाले बंगलादेश, माल्दिभ्स, श्रीलंका, पाकिस्तान र भुटानका खेलाडीसँग प्रतिस्पर्धा गर्नेछन् ।खुलातर्फ उत्कृष्ट लयमा रहेका २१४९ रेटेड रुपेश बाह्रौं वरीयता र महिलातर्फ नवौं स्थानमा रहेर १७४३ रेटेड सुजनाले खेल सुरु गर्नेछन् । बंगलादेश चेस फेडेरेसनको आयोजनामा स्पर्धा वैशाख १९ देखि २८ सम्म हुनेछ । बुद्धिचालको वर्ल्डकप छनोट साइकलको रूपमा रहेको प्रतियोगिता नेपालले दुई पटक आयोजना गरिसकेको छ । खेलाडीलाई सोमबार नेपाल बुद्धिचाल संघका अध्यक्ष विदुर गौतम त्रिभुवन विमानस्थलमा बिदाइ गरे ।